Javaslat A TANÁCS VÉGREHAJTÁSI RENDELETE a Kínai Népköztársaságból származó, valamint a Malajziában feladott, akár Malajziából származóként, akár nem ilyenként bejelentett egyes vas vagy acél kötőelemek behozatalára alkalmazandó dömpingellenes intézkedésekre vonatkozó részleges időközi felülvizsgálat megszüntetéséről /* COM/2013/0652 final - 2013/0318 (NLE) */





INDOKOLÁS 1) A javaslat háttere || A javaslat okai és céljai A javaslat az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendelet (a továbbiakban: alaprendelet) alkalmazására irányul azon részleges időközi felülvizsgálat tekintetében, amely a Kínai Népköztársaságból származó egyes vas vagy acél kötőelemek behozatalára történő végleges dömpingellenes vám kivetésének a Malajziában feladott, akár Malajziából származóként, akár nem ilyenként bejelentett egyes vas vagy acél kötőelemek behozatalára történő kiterjesztésére irányul. || Háttér-információk Ez a javaslat az alaprendelet végrehajtásának eredményeképpen jött létre. A || Meglévő rendelkezések a javaslat által érintett területen A jelenleg az ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 és ex 7318 22 00 KN-kódok alá tartozó, a Kínai Népköztársaságból származó egyes vas vagy acél kötőelemek behozatalára irányuló végleges dömpingellenes vámokat a 924/2012/EU tanácsi végrehajtási rendelettel (HL L 275., 2012.10.10., 1. o.) módosított 91/2009/EK tanácsi rendelet (HL L 29., 2009.1.31., 1. o.) vetette ki. A Tanács 723/2011/EU végrehajtási rendeletével (HL L 194., 2011.7.26., 6. o.) a Kínai Népköztársaságból származó egyes vas vagy acél kötőelemek behozatalára kivetett dömpingellenes vámot kiterjesztették a Malajziában feladott, akár Malajziából származóként, akár nem ilyenként bejelentett egyes vas vagy acél kötőelemek behozatalára. || Összhang az Unió egyéb szakpolitikáival és célkitűzéseivel Tárgytalan. 2) Konzultáció az érdekeltekkel és hatásvizsgálat || Konzultáció az érdekelt felekkel || Az eljárásban érintett érdekelt felek lehetőséget kaptak arra, hogy az alaprendelet rendelkezéseivel összhangban a vizsgálat során megvédjék érdekeiket. || Szakértői vélemények összegyűjtése és felhasználása || Külső szakértők bevonására nem volt szükség. || Hatásvizsgálat Ez a javaslat az alaprendelet végrehajtásának eredményeképpen jött létre. Az alaprendelet nem ír elő általános hatásvizsgálatot, azonban tartalmazza a vizsgálandó feltételek teljes körű listáját. 3) A javaslat jogi elemei || A javaslat összefoglalása A Bizottság 2013. május 14-én részleges időközi felülvizsgálatot indított a Kínai Népköztársaságból származó, valamint a Malajziában feladott, akár Malajziából származóként, akár nem ilyenként bejelentett egyes vas vagy acél kötőelemek behozatalára alkalmazandó dömpingellenes vámokról. A felülvizsgálat megkezdésére a Malaysian Precision Manufacturing SDN BHD (a továbbiakban: kérelmező) megalapozott kérelmét követően került sor. A kérelmező felülvizsgálati kérelmét visszavonta a kérdőívre történő válaszadás előtt. Megállapítást nyert, hogy a felülvizsgálati eljárás megszüntetése nem lenne ellentétes az Európai Unió érdekeivel. Ezért a Bizottság azt javasolja, hogy az időközi felülvizsgálat megszüntetése érdekében a Tanács fogadja el a mellékelt rendeletjavaslatot, amelyet az Európai Unió Hivatalos Lapjában kell kihirdetni. || Jogalap A Tanács 2009. november 30-i 1225/2009/EK rendelete az Európai Közösségben tagsággal nem rendelkező országokból érkező dömpingelt behozatallal szembeni védelemről. || A szubszidiaritás elve A javaslat az Unió kizárólagos hatáskörébe tartozik, ezért a szubszidiaritás elve nem alkalmazható. || Az arányosság elve A javaslat megfelel az arányosság elvének a következők miatt: || Az intézkedés formáját a fent említett alaprendelet írja le, és nem hagy teret a nemzeti döntéshozatalnak. || Nem szükséges annak feltüntetése, hogy az Unióra, a nemzeti kormányokra, a regionális és helyi hatóságokra, a gazdasági szereplőkre és a polgárokra háruló pénzügyi és adminisztratív teher hogyan minimalizálható, és milyen mértékben arányos a javaslat célkitűzésével. || A jogi aktus típusának megválasztása || Javasolt aktus: rendelet. || Más jogi aktus nem felelne meg a következők miatt: Más jogi aktus azért nem lenne megfelelő, mert az alaprendelet nem rendelkezik más választási lehetőségről. 4) Költségvetési hatások || A javaslatnak nincsenek az uniós költségvetést érintő vonzatai. || 2013/0318 (NLE) Javaslat A TANÁCS VÉGREHAJTÁSI RENDELETE a Kínai Népköztársaságból származó, valamint a Malajziában feladott, akár Malajziából származóként, akár nem ilyenként bejelentett egyes vas vagy acél kötőelemek behozatalára alkalmazandó dömpingellenes intézkedésekre vonatkozó részleges időközi felülvizsgálat megszüntetéséről AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre[1] (a továbbiakban: alaprendelet) és különösen annak 11. cikke (3) bekezdésére és 13. cikke (4) bekezdésére, tekintettel az Európai Bizottság (a továbbiakban: a Bizottság) által a tanácsadó bizottsággal folytatott konzultációt követően benyújtott javaslatra, mivel: 1. ELJÁRÁS 1.1. Hatályos intézkedések (1) A Tanács a 924/2012/EU tanácsi végrehajtási rendelettel[2] módosított 91/2009/EK rendelettel[3] (a továbbiakban: hatályos intézkedések) végleges dömpingellenes vámokat vetett ki a jelenleg az ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 és ex 7318 22 00 KN-kódok alá tartozó, a Kínai Népköztársaságból származó egyes vas vagy acél kötőelemek behozatalára vonatkozóan. (2) A 723/2011/EK rendelettel[4] (a továbbiakban: kiterjesztett hatályos intézkedések) a Tanács kiterjesztette a Kínai Népköztársaságból származó egyes vas vagy acél kötőelemek behozatalára kivetett végleges dömpingellenes vámot a Malajziában feladott, akár Malajziából származóként, akár nem ilyenként bejelentett egyes vas vagy acél kötőelemek behozatalára vonatkozóan. 1.2. Felülvizsgálati kérelem (3) A malajziai exportáló gyártó, a Malaysian Precision Manufacturing SDN BHD (a kérelmező) az alaprendelet 11. cikkének (3) bekezdése és 13. cikkének (4) bekezdése alapján részleges időközi felülvizsgálat iránti kérelmet nyújtott be. (4) A kérelem a kérelmezőnek a kiterjesztett hatályos intézkedések alóli felmentésére korlátozódott. (5) A kérelemben a kérelmező azt állította magáról, hogy az egyes vas vagy acél kötőelemek valódi gyártója, és hogy azokból képes akkora mennyiséget legyártani, amely megfelel a dömpingellenes intézkedések kijátszására vonatkozó – és a kiterjesztett hatályos intézkedések kivetéséhez vezető – vizsgálat kezdete óta az általa az Unióba szállított egyes vas vagy acél kötőelemek teljes mennyiségének. (6) A kérelmező elegendő bizonyítékot szolgáltatott arra vonatkozóan, hogy jóval a hatályos intézkedések kivetését megelőzően az egyes vas vagy acél kötőelemek valódi gyártója volt Malajziában. A kérelmező emellett azt állította, hogy ugyan kapcsolatban állt a Kínai Népköztársaságban található egyes vas vagy acél kötőelemek gyártóival, a Kínai Népköztársaságban található kapcsolódó vállalatokkal fennálló kapcsolatai a hatályos intézkedések kivetése előtt létesültek, továbbá, hogy ezeket a kapcsolatokat a kérelmező nem használta fel a kiterjesztett hatályos intézkedések kijátszására. 1.3. Részleges időközi felülvizsgálat megindítása (7) Miután a tanácsadó bizottsággal folytatott konzultációt követően a Bizottság megállapította, hogy a kérelem elegendő meggyőző bizonyítékot tartalmaz a részleges időközi felülvizsgálat megindításának megkezdésére, az alaprendelet 11. cikkének (3) bekezdése és 13. cikkének (4) bekezdése értelmében az Európai Unió Hivatalos Lapjában[5] kihirdetett értesítés (az eljárás megindításáról szóló értesítés) útján 2013. május 14-én részleges időközi felülvizsgálatot kezdeményezett, amely a kérelmezőnek a kiterjesztett hatályos intézkedések alóli felmentés lehetőségének vizsgálatára korlátozódott. 1.4. Az érdekeltek (8) A részleges időközi felülvizsgálat megindításáról a Bizottság hivatalosan értesítette a kérelmezőt, Malajzia és a Kínai Népköztársaság képviselőit és az uniós gyártók szövetségét. Az érdekeltek lehetőséget kaptak arra, hogy az eljárás megindításáról szóló értesítésben megállapított határidőn belül írásban ismertessék álláspontjukat és szóbeli meghallgatást kérjenek. Csak a kérelmező jelent meg. A felek tárgyalás tartását nem kérték. (9) A vizsgálathoz szükségesnek tartott információk beszerzése érdekében a Bizottság kérdőívet küldött a kérelmezőnek, aki semmilyen választ nem adott az erre a célra megállapított határidőn belül. 2. A KÉRELEM VISSZAVONÁSA ÉS AZ ELJÁRÁS MEGSZÜNTETÉSE (10) 2013. június 18-án a kérelmező visszavonta a kiterjesztett hatályos intézkedések részleges időközi felülvizsgálata iránti kérelmét. A kérelmező azt állította, hogy nem tudta megadni a Bizottság által kért, a kérdőíven szereplő adatokat a kapcsolódó vállalkozásaira vonatkozóan. A kérelmező emellett a kérdőív benyújtására előírt határidő rövidségére panaszkodott. Ennek ellenére a kérdőív benyújtására kiszabott határidő meghosszabbítására vonatkozó megalapozott kérelem nem érkezett be. (11) A visszavonás tekintetében a Bizottság mérlegelte, hogy indokolt lenne-e a vizsgálat hivatalból történő folytatása. A Bizottság megállapította, hogy nincs olyan kényszerítő ok, amely szerint a megszüntetés az Unió érdekével ellentétes volna. Ennek alapján a felülvizsgálatot meg kell szüntetni. (12) Az érdekeltek tájékoztatást kaptak a felülvizsgálat megszüntetésére irányuló szándékról, és lehetőségük volt észrevételek megtételére. Nem érkezett be észrevétel. (13) A Bizottság ezért megállapítja, hogy a Kínai Népköztársaságból származó, valamint a Malajziában feladott, akár Malajziából származóként, akár nem ilyenként bejelentett egyes vas vagy acél kötőelemek behozatalára alkalmazandó dömpingellenes intézkedések részleges időközi felülvizsgálatát meg kell szüntetni a hatályos dömpingellenes intézkedések megváltoztatása nélkül, ELFOGADTA EZT A RENDELETET: 1. cikk A Bizottság a kiterjesztett hatályos dömpingellenes intézkedések megváltoztatása nélkül megszünteti a Kínai Népköztársaságból származó, valamint a Malajziában feladott, akár Malajziából származóként, akár nem ilyenként bejelentett egyes vas vagy acél kötőelemek behozatalára alkalmazandó dömpingellenes intézkedések részleges időközi felülvizsgálatát, amelyet az 1225/2009/EK rendelet 11. cikkének (3) bekezdése és 13. cikkének (4) bekezdése értelmében indított el. 2. cikk Ez a rendelet az Európai Unió Hivatalos Lapjában való kihirdetését követő napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, -án/-én. a Tanács részéről az elnök [1] HL L 343., 2009.12.22., 51. o. [2] HL L 29., 2009.1.31., 1. o. [3] HL L 275., 2012.10.10., 1. o. [4] HL L 194., 2011.7.26., 6. o. [5] HL C 134., 2013.5.14., 34. o.